1. **OBČINA LENDAVA – LENDVA KÖZSÉG**, Glavna ulica 20, 9220 Lendava, matična številka: 5874645000, davčna številka: 27705935 ki jo zastopa in predstavlja župan Janez MAGYAR na eni strani (v nadaljevanju: občina)

in

1. **DELODAJALEC \_\_\_\_\_\_\_\_\_\_\_\_\_\_**, naslov **\_\_\_\_\_\_\_\_\_\_\_\_\_\_**, ki ga zastopa \_\_\_\_\_\_\_\_\_\_\_\_\_\_\_\_\_\_**,** matična številka: **\_\_\_\_\_\_\_,** davčna številka: **\_\_\_\_\_\_\_\_\_\_** (v nadaljevanju: delodajalec)

skleneta naslednjo

**P O G O D B O**

**o izvedbi počitniškega dela mladih v letu 2025**

1. **člen**

S to pogodbo se Občina Lendava zavezuje za sofinanciranje, delodajalec pa za izvajanje počitniškega dela mladih v letu 2025, na podlagi javnega poziva delodajalcem za vključitev mladih iz občine Lendava v počitniško delo 2025 (v nadaljevanju: javni poziv).

Delodajalec se zavezuje, da bo počitniško delo mladih izvedel v skladu z opisom vsebine iz, ob prijavi na javni poziv, oddane razpisne dokumentacije, in to najkasneje do 30. 9. 2025.

1. **člen**

Občina in delodajalec se dogovorita, da bo delodajalec v letu 2025 v počitniško delo vključil do \_\_\_\_\_\_\_\_\_ mladih oseb, ki bodo skupno opravile do največ \_\_\_\_\_\_\_\_\_\_\_ ur, pri čemer je prispevek Občine Lendava delodajalcu za izvedbo počitniškega dela mladih v višini 7,34 EUR na opravljeno uro oz. skupaj \_\_\_\_\_\_\_\_\_\_\_\_\_\_\_\_\_\_\_\_EUR, (z besedo: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ evrov).

Pogodbeni znesek v navedeni višini se uporablja od 1. 7. 2025 do 30. 9. 2025 in bremeni proračunsko postavko 100000 – Spodbujanje zaposlovanja.

V primeru, da bodo dejanski (končni) stroški izvedbe počitniškega dela nižji od celotne ocenjene vrednosti iz prijave, oz. delodajalec ne bo v celoti izvedel počitniškega dela mladih v skladu s prijavo, se sofinanciranje s strani Občine sorazmerno zniža.

Morebitna prekoračitev celotne vrednosti počitniškega dela mladih glede na prijavljeno vrednost ne bremeni Občine.

1. **člen**

**(upravičeni stroški)**

Občina bo delodajalcu v višini 7,34 EUR na opravljeno uro dijaka oz. študenta sofinancirala naslednje upravičene stroške:

* neto znesek – izplačilo dijaku oz. študentu v višini 6,32 EUR,
* prispevke dijaka oz. študenta za pokojninsko in invalidsko zavarovanje v višini 1,02 EUR,

pri čemer lahko posamezni dijak oz. študent v obdobju med 1. 7. 2025 in 30. 9. 2025 opravi skupno največ 160 ur dela.

Delodajalec se zaveže, da bo dijakom oz. študentom, vključenim v počitniško delo, zagotovil varno delo z vsemi potrebnimi zaščitnimi sredstvi, preventivni zdravstveni pregled, v kolikor je njihovo zadnje zdravniško potrdilo v okviru programa preventivnega zdravstvenega varstva starejše od pet let, oz. kadar gre za dela na takem delovnem mestu, kjer iz ocene tveganja izhaja posebna nevarnost za zdravje delavca oziroma izpostavljenost delavca posebnim tveganjem pri delu, ter poravnal prispevke za pokojninsko in invalidsko zavarovanje ter za zdravstveno zavarovanje in koncesijske dajatve, predvidene z veljavno zakonodajo.

Vse neupravičene stroške izvedbe počitniškega dela nosi delodajalec.

1. **člen**

**(izplačila sredstev in poročanje)**

Občina Lendava bo v letu 2025 sredstva za sofinanciranje počitniškega dela mladih, ki je predmet te pogodbe, delodajalcu v dogovorjeni višini nakazovala na račun številka: \_\_\_\_\_\_\_\_\_\_\_\_\_\_\_\_\_\_\_\_\_ pri agenciji oz. banki \_\_\_\_\_\_\_\_\_\_\_\_\_\_\_\_ in sicer 30. dan po prejemu popolnega e-zahtevka, kateremu priloži obračun in dokazilo o plačilu nagrade vključenemu v počitniško delo ter kratko poročilo o izvedenem delu, ki ga v obsegu do 1000 znakov pripravi vključena mlada oseba sama, delodajalec pa podpiše.

Zadnji zahtevek in poročilo mora delodajalec posredovati Občini do 30. 11. 2025.

Delodajalec zahtevek odda kot e-zahtevek, in sicer preko banke ali ponudnika elektronskih storitev, s katerimi ima UJP sklenjene pogodbe o izmenjavi.

Če Občina smatra, da je treba zahtevek vsebinsko ali finančno dopolniti oz. spremeniti, določi delodajalcu primeren rok, v katerem mora le-ta predložiti dopolnjeno ali spremenjeno poročilo.

1. **člen**

**(spremljanje izvedbe projektov in nadzor nad porabo sredstev)**

Občina in delodajalec se dogovorita, da bosta izvedbo počitniškega dela mladih spremljala:

* na strani Občine Lendava\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, ali druga od župana pooblaščena oseba,
* na strani izvajalca pa \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Delodajalec se zavezuje, da bo pooblaščenim osebam Občine omogočil spremljanje, preverjanje in nadzor nad izvajanjem počitniškega dela mladih, katerega sofinanciranje je predmet te pogodbe.

Občina in delodajalec sta sporazumna, da ima Občina pravico:

* izvajati nadzor nad izvajanjem pogodbenih obveznosti,
* izvajati nadzor nad namensko porabo proračunskih sredstev Občine,
* pregledovati in pridobivati vso dokumentacijo v zvezi z izvajanjem počitniškega dela mladih.

V primeru kontrole na kraju samem se delodajalec zavezuje, da bo pooblaščeni osebi Občine omogočil seznanitev z vsemi dejstvi v zvezi z izvajanjem počitniškega dela mladih, ki je predmet te pogodbe (vpogled v računalniške programe, dokazila, listine, postopki,…). Delodajalec se obvezuje, da bo sodeloval pri izvedbi teh kontrol.

Nadzor, ki ga opravi pooblaščena oseba Občine mora potekati tako, da ne ovira opravljanja redne dejavnosti delodajalca. O opravljenem nadzoru se napiše zapisnik, ki ga podpišeta obe stranki.

1. **člen**

**(odstop/prekinitev od pogodbe / neizpolnjevanje pogodbenih obveznosti)**

Občina lahko odstopi od pogodbe brez odpovednega roka, če delodajalec:

* občini ne predloži poročil o opravljenem delu dijaka oz. študentu oziroma porabi sredstev v zahtevanih rokih,
* ne izvede počitniškega dela mladih, skladno z zahtevami ali z namenom, ki je opredeljen v razpisni dokumentaciji,
* občini na njeno zahtevo ne predloži vseh ustreznih dokazil, s katerim dokazuje resničnost, oziroma utemeljenost svojih navedb pri svoji vlogi ali poročilu, ali v primeru, da občina ugotovi neresničnost oziroma neutemeljenost njegovih navedb,
* ravna v nasprotju s 5. členom te pogodbe,
* ravna v nasprotju z 9. členom te pogodbe.

V primeru odstopa od pogodbe je delodajalec dolžan povrniti Občini vsa prejeta skupaj z zakonitimi zamudnimi obrestmi od dneva prejetja sredstev do dneva vračila.

1. **člen**

**(ničnost pogodbe)**

Ta pogodba je nična, kadar kdo v imenu ali na račun druge pogodbene stranke, predstavniku ali posredniku organa ali organizacije iz javnega sektorja obljubi, ponudi ali da kakšno nedovoljeno korist za pridobitev posla ali za sklenitev posla pod ugodnejšimi pogoji ali za opustitev dolžnega nadzora nad izvajanjem pogodbenih obveznosti ali za drugo ravnanje ali opustitev, s katerim je organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku organa, posredniku organa ali organizacije iz javnega sektorja, drugi pogodbeni stranki ali njenemu predstavniku, zastopniku, posredniku.

1. **člen**

**(informiranje javnosti)**

Delodajalec se obvezuje, da bo:

* o izvedbi počitniškega dela mladih obvestil javnost ter na primeren način objavil, da ga sofinancira Občina Lendava.

Delodajalec soglaša, da:

* lahko Občina podatke javnega značaja iz dokumentacije, ki jo je Občini predložil delodajalec, uporablja za namene obdelave podatkov in analitične potrebe in
* da bo vključen v javno objavljen seznam delodajalcev, v katerem bo ob navedbi delodajalca naveden tudi znesek sofinanciranja počitniškega dela mladih ter število mladih oseb, ki bodo vključeni v počitniško delo.

**9. člen**

**(sprememba pogodbenih obveznosti)**

Pogodbeni stranki soglašata, da se bosta pravočasno obveščali o vseh okoliščinah, ki vplivajo na izvrševanje pravic in obveznosti po tej pogodbi.

V primeru nastopa sprememb, ki lahko vplivajo na terminsko in/ali vsebinsko izvedbo počitniškega dela mladih je delodajalec o tem in o razlogih, ki narekujejo spremembe, dolžan pisno obvestiti Občino najpozneje v roku 7 dni od nastopa spremembe.

Pogodbeni stranki soglašata, da lahko Občina s to pogodbo dogovorjen obseg sredstev ustrezno zmanjša, če bo z rebalansom občinskega proračuna ugotovljeno, da dogovorjenih sredstev ni možno zagotoviti v celoti. V tem primeru bosta nov obseg sredstev dogovorili z aneksom k tej pogodbi, hkrati pa uskladili potrebne ukrepe, s katerimi bo zagotovljena izvedba počitniškega dela mladih v omejenih finančnih okvirjih.

1. **člen**

**(reševanje sporov)**

Morebitne spore iz te pogodbe bosta pogodbeni stranki reševali sporazumno. Če sporazumne rešitve ne bi mogli doseči, je za rešitev pristojno sodišče v Murski Soboti.

1. **člen**

**(veljavnost pogodbe)**

Ta pogodba je sklenjena z dnem, ko jo podpišeta obe pogodbeni stranki in je sestavljena v štirih izvodih, od katerih prejme vsaka pogodbena stranka po dva izvoda. Pogodba stopi v veljavo z dnem podpisa obeh pogodbenih strank.

Številka:\_\_\_\_\_\_\_\_\_\_\_\_\_\_\_\_ Številka:\_\_\_\_\_\_\_\_\_\_\_\_\_\_\_\_\_

Datum:\_\_\_\_\_\_\_\_\_\_\_\_\_\_\_\_\_ Datum:\_\_\_\_\_\_\_\_\_\_\_\_\_\_\_\_\_

Delodajalec:

**\_\_\_\_\_\_\_\_\_\_\_\_\_\_\_\_\_\_\_\_\_\_\_ OBČINA LENDAVA - LENDVA KÖZSÉG**

***Župan – Polgármester***

***Janez MAGYAR***